1 มิถุนายน 2548 - วิกิพีเดีย

# 1 มิถุนายน 2548

### จากวิกิพีเดีย สารานุกรมเสรี

## [แก้] วันพุธที่ 1 มิถุนายน 2548

- นายโภคิน พลกุล ประธานรัฐสภา ออกแถลงการยืนยันว่าจะไม่ส่งให้ศาลรัฐธรรมนูญตีความตามสถานะการดำรงตำแหน่งผู้ว่าการตรวจเงินแผ่นดินของคุณหญิงจารุวรรณ เมณฑกา ตามที่ฝ่ายค้านเสนอ เนื่องจากไม่เข้าข่ายรัฐธรรมนูญ มาตรา 266 เพราะไม่ได้เป็นความขัดแย้งเกี่ยวกับอำนาจหน้าที่ระหว่างคณะกรรมการตรวจเงินแผ่นดินกับวุฒิสภา นอกจากนี้ ยังเห็นว่า ประธานวุฒิสภาควรดำเนินการตามกระบวนการต่อไป เพราะควรยึดหลักการทางกฎหมายมากกว่านำอารมณ์มาเป็นตัวตัดสิน (กปส.)
- เกิดเหตุระเบิดขึ้นบนถนนสายโคกเคียน บาเจาะ ใกล้วัดอุไรรัตนาราม ตำบลบาเจาะ อำเภอบาเจาะ จังหวัดนราธิวาส ขณะที่พระสงฆ์วัดอุไรรัตนารามกำลังออกบิณฑบาตร โดยมีกำลังทหารชุด ฉก.32 หน่วยนาวิกโยธิน เดินให้ความคุ้มครอง โดยคนร้ายลอบวางระเบิดชนิดแสวงเครื่องไว้ริมทางเดิน และได้จุดชนวนด้วยโทรศัพท์มือถือ ทำให้เกิดระเบิดขึ้น เป็นเหตุให้พระสงฆ์ได้รับบาดเจ็บสาหัส 1 รูป และทหารทั้ง 4 นาย ได้รับบาดเจ็บสาหัส ทั้งหมดถูกนำส่งโรงพยาบาลนราธิวาสราชนครินทร์ และในเวลาใกล้เคียงกัน ได้เกิดเหตุระเบิดขึ้นบนถนนบ้านปิเหล็ง หมู่ที่ 8 ตำบลมะรือโบออก อำเภอเจาะไอร้อง จังหวัดนราธิวาส โดยคนร้ายได้จุดชนวนระเบิดด้วยโทรศัพท์มือถือ ขณะที่รถลาดตระเวนของทหารกองพันพัฒนาที่ 4 ผ่านมาที่จุดดังกล่าว แต่ไม่มีผู้ใดได้รับบาดเจ็บ ส่วนรถลาดตระเวนเสียหายเล็กน้อย จากการตรวจสอบที่เกิดเหตุ พบเศษกระป๋องบรรจุวัตถุระเบิด สายไฟ แผงวงจร และเศษเหล็กสะเก็ดระเบิด (กปส.)
- อธิบดีกรมการขนส่งทางบก ยืนยันจะไม่ปรับขึ้นราคาค่าโดยสาร หลังรัฐบาลปล่อยลอยตัวราคาน้ำมันดีเซล เนื่องจากสามารถสะท้อนความเป็นจริงของกลไกตลาดได้ชัดเจน (กปส.)
- รัฐบาลเปิดทำเนียบเลี้ยงต้อนรับนางงามจักรวาลประจำปี 2005 ที่ตึกสันติไมตรี ทำเนียบรัฐบาล นาตาลี เกลโบวา นางงามจักรวาล 2005 ได้กล่าวขอบคุณรัฐบาลไทยที่ได้จัดงานเลี้ยงต้อนรับอย่างสวยงาม พร้อมให้คำมั่นว่าจะนำความประทับใจที่ได้รับและวัฒนธรรมไทย รวมทั้งความเป็นมิตรที่ดีของคนไทยไปเผยแพร่ให้กับคนทั่วโลกได้รับทราบ(กปส.)

ดึงข้อมูลจาก "http://th.wikipedia.org../../../1/_/%E0%B8%A1/1_%E0%B8%A1%E0%B8%B4%E0%B8%96%E0%B8%B8%E0%B8%99%E0%B8%B2%E0%B8%A2%E0%B8%99_2548.html".

หมวดหมู่: พ.ศ. 2548

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- English